Imrich Žigo

Mgr. Imrich Žigo (* 19. júl 1976, Martin – † 21. február 2022) bol slovenský manažér a komunálny politik. Pôsobil ako viceprimátor aj poslanec mestského zastupiteľstva mesta Martin aj ako poslanec Žilinského samosprávneho kraja.

Životopis 
Na Filozofickej fakulte Prešovskej univerzity vyštudoval politológiu a históriu. Po skončení štúdia sa vo svojej profesijnej praxi venoval príprave a implementácii projektov zo štrukturálnych fondov Európskej únie a ďalších finančných zdrojov a mechanizmov.

Pre ZŤS TEES Defence a.s. pracoval v rokoch 1999-2002 v kancelárii generálneho riaditeľa a v rokoch 2002-2007 zakladal a riadil Oddelenie strategického rozvoja Mestského úradu v Martine, ktoré zodpovedalo za realizáciu Programu hospodárskeho a sociálneho rozvoja v meste. Ďalej bol v rokoch 2007-2011 zamestnaný ako projektový manažér mesta Vrútky. V nasledujúcom období, a to v rokoch 2011-2012, pracoval ako riaditeľ Sociálnej poisťovne v Martine. Ďalšou kariérne zaujímavou pozíciou bola pre neho úloha projektového manažéra v Kancelárii európskych a národných projektov pre Jesseniovu lekársku fakultu Univerzity Komenského v Martine.

Úspešné riadenie a implementovanie projektov ho sprevádzalo počas celej doterajšej kariéry. Pre mnohé mestá a obce v regióne Turiec pripravoval projekty, ktoré prispeli k lepšiemu fungovaniu ich činností, a taktiež jedným z nich bol aj projekt pre Slovenskú národnú knižnicu.

Poslancom Žilinského samosprávneho kraja za mesto Martin bol zvolený tri volebné obdobia, v rokoch 2009, 2013 aj 2017.

Mesto Martin zároveň zastupuje ako poslanec Mestského zastupiteľstva od roku 2010 a v predchádzajúcom volebnom období bol tiež predsedom mestskej časti Ľadoveň-Jahodníky-Tomčany. Od roku 2014 bol Imrich Žigo primátorom mesta Martin Andrejom Hrnčiarom vymenovaný do funkcie druhého zástupcu primátora. Svoje mandáty vykonával ako nezávislý kandidát.

S manželkou Danielou mal dcéru Alexandru a Danielku.

Profesionálna kariéra 
 19992002 – ZŤS TEES Defence a.s., Vedúci kancelárie generálneho riaditeľa
 20022007 – Mesto Martin, Manažér kvality, Vedúci oddelenia strategického rozvoja
 20072010 – Mesto Vrútky, Projektový manažér  
 20112012 – Sociálna poisťovňa, pobočka Martin, riaditeľ pobočky
 20122014 – Univerzita Komenského – Jesseniova lekárska fakulta v Martine, Manažér kvality zodpovedný za zavedenie SMK podľa ISO 9001
 20152018 – Mesto Martin, Viceprimátor
 20092022 – poslanec Žilinského samosprávneho kraja za okres Martin

Referencie

Externé odkazy 
 Poslanec zastupiteľstva ŽSK 
 Občianske združenie Centrum výnimočnosti a zodpovedného podnikania 
 Životopis na oficiálnej stránke mesta Martin

Slovenskí komunálni politici
Absolventi Filozofickej fakulty Prešovskej univerzity v Prešove
Osobnosti z Martina
Poslanci Žilinského samosprávneho kraja